钦定古今图书集成/明伦汇编/氏族典/第277卷 > 王效
## 钦定古今图书集成/明伦汇编/氏族典/第277卷 > 王效

按《明外史梁震传》：“王效，延绥人。读书能文辞，娴韬略，
骑射绝人，中武会试。嘉靖中，累官都指挥佥事，充延
绥右参将，擢延绥副总兵。十一年，进署都督佥事，充
总兵官，镇宁夏，进都督同知。寻以功进右都督。寇犯
宁夏，效击败之。捷闻，进左都督。寇愤，设伏诱败之，贬
右都督。十六年，移镇宣府。逾年卒，谥武襄。效言行谨”
饬，用兵兼谋勇，威名著西陲，与马永、梁震、周尚文并
为“名将。”